Ana Lisosa lya Mlungu kwa M’weji Lili Lyatuli?
PAKUŴALANGA nyusipepala, kulolela TV, kupikanila wailesi, akusayiwona, soni kupikana ngani syejinji sya ŵandu ŵangapikanila malamusi, sya ngondo, soni sya uciswamba. Komboleka kuti wawojo akulaga ni ulwele soni mwine mundu jwaŵamnonyelaga ajasice.
Aliwusye kuti:
Ana yeleyi ni yakusasaka Mlungu kuti yindendecele uneji soni liŵasa lyangu?
Ana mpaka mbate kwapi yakungamucisya kupilila yakusawusya yangu?
Ana mtendele usyesyene ucipatikana?
Baibulo jikusajanga yiwusyo yeleyi mwakupikanika cenene.
BAIBULO JIKUSAJIGANYA KUTI MLUNGU CACITENDA YINDU YAKUSIMONJESYA PACILAMBO CAPASI.
Ŵandu ngasasimana ni yakupweteka, ngasakalambala, soni kuwa.
—Ciunukuko 21:4
‘Pandaŵi jelejo jwamlemale cacisumba mpela mbaŵala.’ —Yesaya 35:
6
“Meso ga ŵangalola gacilola.”
—Yesaya 35:5
Ŵawe caciŵasoni ni umi.
—Yohane 5: 28, 29
Pangali ŵacacilwalaga.
—Yesaya 33:24
Jwalijose pacilambo capasi cacikola yakulya yejinji.
—Salimo 72:16
YAJIKUSAJIGANYA BAIBULO YILI YAKAMUCISYA
Mpaka yiŵe yangasawusya kuganisya kuti yatugambile kuŵalanga kweneyi yili sagamisi. Nambo Mlungu akutusimicisya kuti catende yeleyi pacilambo capasi pamkaŵapa, soni Baibulo jikusasala mwacacitendela yeleyi.
Baibulo jikusasalasoni yejinji kupunda pelepa. Jikusatusalila yatukusosekwa kumanyilila kuti tuŵe ŵakusangalala yisyesyene paumi wetu lelojino. Agambe ganicisya kaje ya yindu yayikusiyalagasya nganisyo. Yeleyi mpaka yipwaticepo kusowa kwa mbiya, yakusawusya ya mwiŵasa, kulwala, kapena ciwa ca mundu jwatukusamnonyela. Baibulo mpaka jakamucisye mwampaka amalanile ni yakusawusya yeleyi. Nambosoni mpaka jatondoye pajikwanga yiwusyo ayi:
Ana mpaka tusimicisye catuli kuti Mlungu cacitenda yosope yasasile?
Kuŵalanga kwawo bukuji kukulosya kuti akusaka kumanyilila yajikusajiganya Baibulo. Bukuji cijakamucisye. Ndime jilijose jana yiwusyo yaciyakamucisyeje wawojo kujipikanicisya cenene Baibulo. Ŵandu ŵajinji akusasangalala kutagulilana ya Baibulo ni Ŵamboni sya Yehofa. Tukulupilila kuti wawojosoni casangalale. Mlungu ŵape majali pakwendelecela kumanyilila yajikusajiganya Baibulo.
bem_Latn tum_Latn sna_Latn tum_Latn swh_Latn swh_Latn umb_Latn tum_Latn tum_Latn bem_Latn tum_Latn unk vec_Latn kin_Latn smo_Latn tum_Latn pag_Latn kin_Latn cjk_Latn tum_Latn tum_Latn tum_Latn tum_Latn nya_Latn tum_Latn